**SPREMEMBE IN DOPOLNITVE**

**ODLOKA O OBČINSKEM PROSTORSKEM NAČRTU**

**OBČINE KIDRIČEVO, SPREMEMBE IN DOPOLNITVE ŠT. 5**

**(kratek postopek)**

|  |  |
| --- | --- |
| NAROČNIK: | **OBČINA KIDRIČEVO**  **Kopališka ulica 14**  **2325 Kidričevo** |
| IZDELOVALEC: | **URBIS d.o.o. Maribor**  **Partizanska cesta 3**  **2000 Maribor** |
| ODGOVORNI VODJA IZDELAVE: | **Anja BAUMAN ŠKOLJAK, univ.dipl.inž.kraj.arh., ZAPS 1628 KA**  Podpis: |
| FAZA: | **PREDLOG** |
| ŠTEVILKA PROJEKTA: | **2020/OPN-080** |
| DATUM: | **december 2020** |
|  |  |

Direktor:

**Rajko STERGULJC, univ.dipl.inž.grad.**

**PODATKI O IZDELOVALCU**

PROJEKTANTSKO PODJETJE:

**URBIS, urbanizem, arhitektura, projektiranje in storitve d.o.o.**

**Partizanska cesta 3**

**2000 Maribor**

Direktor: **Rajko STERGULJC, univ. dipl. inž. grad.**

ODGOVORNA PROSTORSKA NAČRTOVALKA:

**Anja BAUMAN ŠKOLJAK, univ. dipl. inž. kraj. arh., ZAPS 1628 KA**

Podpis:

FAZA: **predlog**

ŠTEV. PROJEKTA: **2020/OPN-080**

IDENTIFIKACIJSKA ŠTEVILKA (ID) PROSTORSKEGA AKTA V ZBIRKI PROSTORSKIH AKTOV:

DATUM: **december 2020**

DELOVNA SKUPINA:

Rajko STERGULJC, univ.dipl.inž.grad.

Alenka HLUPIČ, univ.dipl.inž.arh.

Natalija BABIČ, univ.dipl.inž.arh.

Tomaž MAGERL, inž.grad.

Zdenka LEŠNIK, geod.teh.

**VSEBINA ELABORATA**

1. **OBRAZLOŽITEV PREDLOGA** **SPREMEMB IN DOPOLNITEV ODLOKA O OBČINSKEM PROSTORSKEM NAČRTU OBČINE KIDRIČEVO, SPREMEMBE IN DOPOLNITVE ŠT. 5 (kratki postopek)**
2. **ODLOK O SPREMEMBAH IN DOPOLNITVAH ODLOKA O OBČINSKEM PROSTORSKEM NAČRTU OBČINE KIDRIČEVO, SPREMEMBE IN DOPOLNITVE ŠT. 5 (kratki postopek) - PREDLOG**

1. **OBRAZLOŽITEV PREDLOGA SPREMEMB IN DOPOLNITEV ODLOKA O OBČINSKEM PROSTORSKEM NAČRTU OBČINE KIDRIČEVO, SPREMEMBE IN DOPOLNITVE ŠT. 5 (kratki postopek)**
2. **OCENA STANJA IN RAZLOGI ZA PRIPRAVO OPN-SD5 KIDRIČEVO, KI SE IZVAJAJO PO KRATKEM POSTOPKU**

Občina Kidričevo je sprejela Odlok o občinskem prostorskem načrtu Občine Kidričevo (v nadaljevanju: OPN; Uradno glasilo slovenskih občin, št. 38/2013, 53/2013-tehnični popravek, 22/2016, 40/2019, 5/2020). Po uveljavitvi OPN je bila v tekstualnem delu izvedbenega dela prostorskega akta ugotovljena napaka, ki je tehnične narave, zato je Občina Kidričevo pristopila k njeni odpravi po kratkem postopku priprave sprememb in dopolnitev OPN.

Zakonska podlaga za izvedbo kratkega postopka sprememb in dopolnitev OPN je sedma alineja prvega odstavka 124. člena Zakona o urejanju prostora (ZUreP-2; Uradni list RS, št. 61/2017). Zakon tak postopek dopušča v primerih takšnih sprememb OPN, ki ne predstavljajo vsebinsko novega določanja ali spreminjanja namenske rabe prostora, načrtovanja novih prostorskih ureditev ali določanja novih prostorskih izvedbenih pogojev, so pa (med drugim) potrebne zaradi uskladitve s pravili državnega prostorskega reda in drugimi predpisi, če te ne terjajo spremembe namenske rabe prostora.

1. **UTEMELJITEV SKLADNOSTI NAČINA ODPRAVE NAPAK S PRVIM ODSTAVKOM 124. ČLENA ZUreP-2**

Občina je ugotovila, da je pri sprejemu osnovnega OPN v letu 2013 upoštevala splošne smernice Ministrstva za kmetijstvo, gozdarstvo in prehrano, Direktorata za kmetijstvo, ki so veljale v času sprejema OPN in so dopuščale *»rekonstrukcije lokalnih cest na kmetijskih zemljiščih«*. To določilo je povzela tudi v prostorske izvedbene pogoje za območje kmetijskih zemljišč.

Pri pripravi Sprememb in dopolnitev št. 3 Občinskega prostorskega načrta Občine Kidričevo je občina pridobila k osnutku gradiva tudi mnenje Ministrstva za kmetijstvo, gozdarstvo in prehrano, Direktorata za kmetijstvo, ki je navedel, da je potrebno predlog odloka in njegove priloge uskladiti s 45. členom Zakona o spremembah in dopolnitvah Zakona o kmetijskih zemljiščih (ZKZ-E; Uradni list RS, št. 27/16), kar je navedeno tudi v Splošnih smernicah s področja varovanja kmetijskih zemljišč št. 350-24/2013/25 z dne 19. 8. 2019 (v nadaljevanju: splošne smernice MKGP 2019).

V splošnih smernicah MKGP 2019 (17. točka) je navedeno, da so v skladu s 45. členom Zakona o spremembah in dopolnitvah Zakona o kmetijskih zemljiščih (ZKZ-E; Uradni list RS, št. 27/16) na območjih kmetijskih zemljišč me drugim dopustne tudi *»rekonstrukcije občinskih in državnih cest v skladu z zakonom, ki ureja ceste. Dopustni so tudi objekti, ki jih pogojuje načrtovana rekonstrukcija ceste (npr. nadkrita čakalnica na postajališču, kolesarska pot in pešpot, oporni in podporni zidovi, nadhodi, podhodi, prepusti, protihrupne ograje, pomožni cestni objekti, urbana oprema) ter objekti gospodarske javne infrastrukture, ki jih je v območju ceste treba zgraditi ali prestaviti zaradi rekonstrukcije ceste«*.

Občina s kratkim postopkom OPN-SD5 Kidričevo odpravlja neusklajenost z veljavnimi splošnimi smernicami MKGP 2019 in ZKZ-E tako, da v prostorskih ureditvenih pogojih za območje kmetijskih zemljišč, kjer so po veljavnem OPN Kiričevo dopustne rekonstrukcije lokalnih cest, v:

1. Prilogi 2 »Podrobni prostorski izvedbeni pogoji za posamezne PNRP in posebni prostorski izvedbeni pogoji za posamezne EUP« v poglavju »1.2.8 Podrobnejši PIP za območja kmetijskih zemljišč« v prvem odstavku v tabeli v vrstici z oznako »4 Dovoljene gradnje in druga dela« v deveti alineji črta besedo »lokalnih« in jo nadomesti z »občinskih in državnih«;
2. Prilogi 3 »Preglednica z dopustnimi nezahtevnimi in enostavnimi objekti po posameznih vrstah podrobnejše namenske rabe prostora« v legendi v vrstici z oznako »da4« črta besedilo »lokalnih cest« in nadomesti z besedilom »občinskih in državnih cest«;
3. Prilogi 4 »Preglednica dopustnih objektov glede na namen po posameznih vrstah podrobnejše namenske rabe prostora« v legendi v vrstici z oznako »+12« v prvem stavku za besedo »rekonstrukcije« doda besedilo »občinskih in državnih«.

S tem občina v skladu z veljavnimi predpisi dopušča možnost rekonstrukcije občinskih cest (lokalnih cest in javnih poti) ter državnih cest.

Občina s kratkim postopkom OPN-SD5 Kidričevo odpravlja ugotovljeno neusklajenost, tako da:

1. upošteva splošne smernice MKGP 2019 (št. 350-24/2013/25 z dne 19. 8. 2019) in ZKZ-E,
2. upošteva izdano prvo mnenje Ministrstva za kmetijstvo, gozdarstvo in prehrano, Direktorata za kmetijstvo (št. 350-135/2007/71 z dne 19. 10. 2018) k osnutku tretjih sprememb in dopolnitev Občinskega prostorskega načrta Občine Kidričevo, v katerem je navedeno, da naj občina uskladi predlog odloka in njegove priloge s 45. členom ZKZ-E.
3. **POTEK KRATKEGA POSTOPKA OPN-SD5 KIDRIČEVO**

Občina izvaja OPN-SD5 Kidričevo po kratkem postopku sprememb in dopolnitev občinskega prostorskega načrta, ki ga predpisuje 124. člen ZUreP-2. Kratek postopek sprememb in dopolnitev občinskega prostorskega načrta občina izvaja na enak način, kot je v občini predpisan za sprejetje drugih občinskih odlokov, s tem, da je pred sprejemom potrebna 15-dnevna javna razgrnitev in potrditev Ministrstva za okolje in prostor.

Občina je pripravila gradivo predloga OPN-SD5 Kidričevo z obrazložitvijo. Javna razgrnitev predloga OPN-SD5 Kidričevo bo trajala od vključno 24.12.2020, do vključno 10.12.2021, v prostorih Občine Kidričevo. Gradivo predloga OPN-SD5 Kidričevo bo v tem času dosegljivo tudi na spletni strani Občine Kidričevo, na naslovu: [www.kidricevo.si](http://www.kidricevo.si).

Po seznanitvi javnosti bo Občina Kidričevo gradivo z obrazložitvijo poslala na Ministrstvo za okolje in prostor, ki v 15 dneh preveri ali je predlog sprememb OPN pripravljen v predpisani obliki in ali so izpolnjeni pogoji za uporabo kratkega postopka. Ministrstvo nato občini izda sklep, v katerem navede ugotovitve in identifikacijsko številko prostorskega akta (ID).

PO prejetju sklepa ministrstva bo občina posredovala predlog OPN-SD5 Kidričevo v obravnavo in sprejem občinskemu svetu.

Veljavno gradivo nato občina pošlje ministrstvu, da ga objavi kot veljaven prostorski akt na naslovu: <https://dokumenti-pis.mop.gov.si/javno/veljavni/>.

1. **ODLOK O SPREMEMBAH IN DOPOLNITVAH ODLOKA O OBČINSKEM PROSTORSKEM NAČRTU OBČINE KIDRIČEVO, SPREMEMBE IN DOPOLNITVE ŠT. 5 (kratki postopek) - PREDLOG**

Na podlagi 124. člena Zakona o urejanju prostora (ZUreP-2; Uradni list RS, št. 61/17) in xx. člena Statuta Občine Kidričevo (Uradno glasilo slovenskih občin, št. 62/2016, 16/2018) je Občinski svet Občine Kidričevo, na xx. seji dne xx. xx. 2021, sprejel

**ODLOK**

**O SPREMEMBAH IN DOPOLNITVAH** **ODLOKA O**

**OBČINSKEM PROSTORSKEM NAČRTU OBČINE KIDRIČEVO,**

**SPREMEMBE IN DOPOLNITVE ŠT. 5**

**(kratek postopek)**

1. člen

(predmet odloka)

(1) Občina Kidričevo s tem odlokom sprejme spremembe in dopolnitve št. 5 Odloka o Občinskem prostorskem načrtu Občine Kidričevo (Uradno glasilo slovenskih občin, št. 38/2013, 53/2013-tehnični popravek, 22/2016, 40/2019, 5/2020).

(2) Spremembe in dopolnitve št. 5 Odloka o Občinskem prostorskem načrta Občine Kidričevo (v nadaljevanju OPN-SD5 Kidričevo) so izvedene po kratkem postopku sprememb in dopolnitev občinskega prostorskega načrta.

(3) OPN-SD5 Kidričevo je v prostorskem informacijskem sistemu objavljen pod identifikacijsko številko: \_\_\_\_\_\_\_\_\_\_.

1. člen

(vsebina odloka)

(1) Občina Kidričevo spreminja in dopolnjuje prostorske izvedbene pogoje, opredeljene v:

1. Prilogi 2 »Podrobni prostorski izvedbeni pogoji za posamezne PNRP in posebni prostorski izvedbeni pogoji za posamezne EUP« tako, da v poglavju »1.2.8 Podrobnejši PIP za območja kmetijskih zemljišč« v prvem odstavku v tabeli v vrstici z oznako »4 Dovoljene gradnje in druga dela« v deveti alineji črta besedo »lokalnih« in jo nadomesti z »občinskih in državnih«;
2. Prilogi 3 »Preglednica z dopustnimi nezahtevnimi in enostavnimi objekti po posameznih vrstah podrobnejše namenske rabe prostora« tako, da v legendi v vrstici z oznako »da4« črta besedilo »lokalnih cest« in nadomesti z besedilom »občinskih in državnih cest«;
3. Prilogi 4 »Preglednica dopustnih objektov glede na namen po posameznih vrstah podrobnejše namenske rabe prostora« tako, da v legendi v vrstici z oznako »+12« v prvem stavku za besedo »rekonstrukcije« doda besedilo »občinskih in državnih«.
4. člen

(hramba in vpogled v občinski prostorski načrt)

(1) Spremembe in dopolnitve št. 5 Odloka o občinskem prostorskem načrtu Občine Kidričevo se hranijo na sedežu Občine Kidričevo in Skupne občinske uprave občin v Spodnjem Podravju ter so na vpogled v času uradnih ur.

1. člen

(nadzor nad izvajanjem odloka)

(1) Nadzor nad izvajanjem tega odloka izvajajo pristojne inšpekcijske službe.

1. člen

(začetek veljavnosti)

(1) Ta odlok se objavi v Uradnem glasilu slovenskih občin in začne veljati naslednji dan po objavi.

Anton LESKOVAR

župan Občine Kidričevo

Številka:

Datum: